बोले- ट्रैफिक पुलिस के लिए अप्लाई किया है, बंदर पकड़ने का काम भी शुरू करूंगा
Sonu Sood #AskSonu Twitter Session. Follow Bollywood News, Gossips And Celebrities Interesting Updates On Dainik Bhaskar. सोमवार को शाहरुख खान के आस्क मी सेशन होस्ट करने के बाद मंगलवार को सोनू सूद ने आस्क मी सेशन होस्ट किया। इस मौके पर सोनू ने अपने फैंस को कई मजेदार रिप्लाय दिए
सोमवार को शाहरुख खान के आस्क मी सेशन होस्ट करने के बाद मंगलवार को सोनू सूद ने आस्क मी सेशन होस्ट किया। 20 मिनट के इस सेशन में सोनू ने अपने फैंस को कई मजेदार रिप्लाय दिए। सोनू ने बताया कि वे देश के सिस्टम को कैसे ठीक करेंगे। साथ ही पॉलिटिक्स जॉइन करने से जुड़े सवालों के भी जवाब दिए।
फैन से बोले- ‘मेरी सिफारिश करना’
इस सेशन के दौरान जब एक फैन ने सोनू से बेंगलुरु के ट्रैफिक की परेशानी दूर करने के लिए कहा तो सोनू ने अपने मजाकिया अंदाज में इसका जवाब दिया। एक्टर ने लिखा, ‘मैंने ट्रैफिक पुलिस की जॉब के लिए अप्लाई किया है। अगर मेरी जॉब लग गई तो बेंगलुरु का ट्रैफिक भी हैंडल कर लूंगा। मेरी सिफारिश करना।’
बंदर पकड़ने का काम शुरू करते हैं
सेशन के दौरान एक ट्विटर यूजर ने बताया कि उनके गांव झंझारपुर बिहार में बंदरों का आतंक बहुत ज्यादा बढ़ गया है। उन्होंने सोनू से निवेदन किया कि बंदरों को उनके गांव से कहीं दूर करने में मदद करें। इस पर सोनू ने ट्वीट कर जवाब दिया, ‘चलिए अब बंदर पकड़ने का काम शुरू करते हैं।’
सोनू बोले- शाहरुख बेस्ट हैं
एक फैन ने पूछा कि आपका शाहरुख खान के साथ काम करने का एक्सपीरियंस कैसा था? क्या आप दोनों फिर से साथ काम करते नजर आएंगे? इस पर सोनू ने जवाब दिया, ‘शाहरुख बेस्ट हैं। हमारे लिए एक स्क्रिप्ट ढूंढिए फिर साथ चलते हैं सुनाने।’
इसके अलावा भी सोनू सूद ने फैंस को कई और मजेदार रिप्लाय दिए। डालें एक नजर…
नेता वाला कुर्ता पजामा फिट नहीं बैठता
एक यूजर ने जब सोनू से पूछा कि नेता स्टाइल, कुर्ता पजामा में अपनी डीपी कब चेंज कर रहे हैं? तो उन्होंने जवाब दिया, ‘आम इंसान ही रहने दो भाई। नेता वाला कुर्ता पजामा अभी फिट नहीं बैठता।’